**NOTA DE FUNDAMENTARE**

**la proiectul Instrucțiunilor metodologice**

**privind elaborarea planului de management cinegetic**

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
| Proiectul Instrucțiunilor metodologice privind elaborarea planului de management cinegetic a fost elaborat de către Ministerul Mediului . |
| **2. Condițiile ce au impus elaborarea proiectului actului normativ** |
| 2.1. Temeiul legal sau, după caz, sursa proiectului actului normativ |
| Instrucțiuni metodologice privind elaborarea planului de management cinegetic sunt elaborate în temeiul prevederilor art. 4 alin. (3) din Legea nr. 55/2024 vânătorii și a protecției fondului cinegetic.Obiectul țintă a Planului de management cinegetic îl reprezintă studiul teoretic, multiaspectual, a unui fond cinegetic, de facto și în perspectivă, prin prisma menținerii și promovării echilibrului ecologic. |
| 2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative |
| La moment nu există careva Instrucțiuni metodologice privind elaborarea planului de management cinegetic, Planul de management al fondului cinegetic fiind o premieră pentru Republica Moldova, reieșind din prevederile Legii vânătorii și a protecției fondului cinegetic cu nr. 55/2024, care schimbă radical ideea și principiile de administrare și gestionare a fondului cinegetic național.  |
| **3. Obiectivele urmărite și soluțiile propuse** |
| 3.1. Principalele prevederi ale proiectului și evidențierea elementelor noi |
| Toate prevederile din Instrucțiunile metodologice privind elaborarea planului de management cinegetic sunt noi, reieșind din considerentul că, asemenea instrucțiuni nu au mai fost elaborate. |
| 3.2. Opțiunile alternative analizate și motivele pentru care acestea nu au fost luate în considerare |
|  Instrucțiunilor metodologice privind elaborarea planului de management cinegetic sunt o necesitate/obligativitate, reieșind inclusiv din prevederile Legii vânătorii și a protecției fondului cinegetic cu nr. 55/2024, în speță, art. 4 alin (3), opțiuni alternative analizate nu pot fi și nu au fost analizate. |
| **4. Analiza impactului de reglementare**  |
| 4.1. Impactul asupra sectorului public |
| Nu este aplicabil. |
| 4.2. Impactul financiar și argumentarea costurilor estimative |
| Implementarea Proiectului propus nu implică cheltuieli financiare din bugetul stat. |
| 4.3. Impactul asupra sectorului privat |
| Prezentul proiect nu are impact asupra activității de întreprinzător.Proiectul nu cade sub incidența prevederilor art. 13 din Legea nr. 235/2006 cu privire la principiile de bază de reglementare a activității de întreprinzător și ale pct. 11 sbp. 21) lit. c) din Metodologia de analiză a impactului în procesul de fundamentare a proiectelor de acte normative, aprobată pin Hotărârea Guvernului nr. 23/2019, și nu necesită elaborarea analizei impactului de reglementare sub aspectul impactului reglementărilor asupra activității de întreprinzător și expertiza Grupului de lucru al Comisiei de Stat pentru Reglementarea Activității de Întreprinzător. |
| 4.4. Impactul social4.4.1. Impactul asupra datelor cu caracter personal4.4.2. Impactul asupra echității și egalității de gen |
| Nu este aplicabil. |
| 4.5. Impactul asupra mediului |
| Impactul asupra mediul este unul benefic și durabil prin asigurarea echilibrului ecologic, menținerea faunei sălbatice în parametrii efectivului optim prin realizarea obiectivelor propuse în Planul de management cinegetic, elaborat în conformitate cu Instrucțiunile metodologice privind elaborarea planului de management cinegetic. |
| 4.6. Alte impacturi și informații relevante |
|  Nu este aplicabil, nu au fost identificate. |
| **5. Compatibilitatea proiectului actului normativ cu legislația UE**  |
| 5.1. Măsuri normative necesare pentru transpunerea actelor juridice ale UE în legislația națională |
| Nu este aplicabil. |
| 5.2. Măsuri normative care urmăresc crearea cadrului juridic intern necesar pentru implementarea legislației UE |
|  Nu este aplicabil. |
| **6. Avizarea și consultarea publică a proiectului actului normativ** |
|  În scopul respectării prevederilor Legii nr. 239/2008 privind transparența în procesul decizional, anunțul privind inițierea consultărilor publice la proiectul propus, a fost plasat pe pagina web oficială a Ministerului Mediului, la compartimentul „Transparență decizională” rubrica „Proiecte de documente” [https://particip.gov.md/ro/document/stages/\*/13182](https://particip.gov.md/ro/document/stages/%2A/13182) ) pe data de 16.09.2024.Totodată, în conformitate cu art. 32 alin. (1)-(3) din Legea nr. 100/2017 cu privire la actele normative, proiectul va fi supus consultărilor publice și va fi plasat pe pagina web oficială a Ministerului Mediului și portalul particip.gov.md. |
| **7. Concluziile expertizelor** |
| Proiectul propus, potrivit art. 37 din Legea nr. 100/2017 cu privire la actele normative, va fi remis Ministerului Justiției pentru a fi supus expertizei juridice. |
| **8. Modul de încorporare a actului în cadrul normativ existent** |
| Nu este aplicabil. |
| **9. Măsurile necesare pentru implementarea prevederilor proiectului actului normativ** |
|  Ministerul Mediului în calitate de administrator al fondului cinegetic național își va reorganiza structura instituțională existentă, Secția politici în domeniul forestier și cinegetic, pentru a avea capacitatea de analiză și monitorizare a prevederilor proiectului propus, iar implementarea prevederilor proiectului va fi realizată de către gestionarii fondurilor cinegetice. |

**Ministru Sergiu LAZARENCU**